Mircea Lucescu, pus la respect de un fost jucător al Unirii Urziceni, după acuzațiile grave pe care le-a făcut
Mircea Lucescu a susținut în urmă cu doar câteva zile că Unirea Urziceni a cucerit titlul în sezonul 2008-2009 "pentru că așa a vrut cineva", făcând trimitere la Mircea Sandu.
- Mircea Sandu a ocupat funcția de președinte al Federației Române de Fotbal din 1990 până în 2014.
Raul Rusescu, unul dintre jucătorii care au contribuit la titlul cucerit de Urziceni s-a declarat convins că nimic din ce a spus Mircea Lucescu nu este adevărat și i-a cerut acestuia să vină cu probe.
Rusescu îi cere lui Mircea Sandu să vină cu probe
"Am văzut ce a spus Mircea Lucescu. Am văzut mai degrabă o declarație dată împotriva lui Mircea Sandu, având în vedere disputa pe care o au de ceva timp. A aruncat cu vorbe și nu înțeleg de ce. Unirea Urziceni a câștigat pentru că a avut sprijinul lui Dan Petrescu, MM Stoica, Bucșaru și pentru că așa au vrut jucătorii.
Nu susține ce a zis, nu este nimic clar. Oricum, este total neadevărat și fals. Nu înțeleg de ce a aruncat așa cu vorbele. Nu mă simt vizat, nu mă deranjează. Noi am fost un grup unit și am făcut o surpriză, nu există că cineva să fi vrut să câștigăm campionatul...
Urziceni era o echipă foarte mică în comparație cu Vaslui, Timișoara, Dinamo, Steaua, CFR Cluj, Craiova; aveam adversari foarte puternici. Dacă ar fi putut să ne bage sub masă, ne-ar fi băgat. Ar trebui să justifice cu subiect și predicat ce a spus, să probeze", a spus Raul Rusescu, potrivit GSP.
Oțelul Galați a respins acuzațiile lui Mircea Lucescu
Oțelul Galați, celălalt club vizat de Mircea Lucescu, a cucerit titlul în Liga 1 în sezonul 2010-2011. Moldovenii au emis un comunicat după o declarațiile lui "Il Luce".
"În urma declarațiilor recente făcute de domnul Mircea Lucescu referitoare la titlul de campioană națională obținut de Oțelul Galați în sezonul 2010-2011, clubul nostru dorește să clarifice următoarele aspecte:
SC Oțelul Galați respinge categoric orice afirmație care pune la îndoială integritatea și meritul sportiv al titlului de campioană obținut în sezonul menționat", se arată în comunicat - mai multe detalii AICI.
Urmăriți SPORT.RO și pe Google News